Ο **Νίκος Γκατζογιάννης** (Nicholas Gage), γεννημένος στις 23 Ιουλίου 1939, είναι Ελληνοαμερικανός συγγραφέας και ερευνητής-δημοσιογράφος.

Βιογραφία
---------

Γεννήθηκε το 1939 στον Λιά (πρώην "Λειάς"), χωριό του δήμου Φιλιατών Θεσπρωτίας και το 1949 διέφυγε στις ΗΠΑ με τις τρεις αδελφές του, κατά τη διάρκεια του εμφυλίου πολέμου. Η μητέρα του Ελένη Γκατζογιάννη εκτελέστηκε από δικαστήριο του ΔΣΕ αφού κατηγορήθηκε για την οργάνωση φυγάδευσης των τεσσάρων παιδιών της και συγγενών της ενάντια στη τότε πολιτική του ΔΣΕ.

Σπούδασε με υποτροφία στη Σχολή Δημόσιας Επικοινωνίας του πανεπιστημίου της Βοστόνης. Το 1964 πήρε μεταπτυχιακό τίτλο από το πανεπιστήμιο Κολούμπια και ξεκίνησε τη δημοσιογραφια από το πρακτορείο Associated Press και τις εφημερίδες The Boston Herald Traveller, The Wall Street Journal και The New York Times. Έγραψε τρία βιβλία για το οργανωμένο έγκλημα και δύο μυθιστορήματα. Του απονεμήθηκαν τα βραβεία Hearst, Page One Award της Newspaper Guild και Sigma Delta Chi. 

Το 1983 έγραψε βιβλίο για τα γεγονότα της εκτέλεσης της μητέρας του με τον τίτλο "Ελένη". Το βιβλίο έτυχε διεθνούς αναγνώρισης, όμως στην Ελλάδα συνάντησε σκληρές αντιδράσεις, ενώ ο πρωθυπουργός Ανδρέας Παπανδρέου δεν έδωσε άδεια για τα γυρίσματα σε ταινία. Η "Ελένη" μεταφράστηκε σε είκοσι έξι γλώσσες, προτάθηκε για καλύτερη βιογραφία από την Εθνική Ένωση Βιβλιοκριτικών και έλαβε το βραβείο Heinemann ως το καλύτερο βιβλίο του 1984, από τη Βασιλική Λογοτεχνική Εταιρεία της Μεγάλης Βρετανίας, το 1985 μεταφέρθηκε στον κινηματογραφο με πρωταγωνιστές τους Τζον Μάλκοβιτς και Κέιτ Νέλιγκαν.
Στην πρεμιέρα στους ελληνικούς κινηματογράφους στις 20 Μαρτίου 1984, κομμουνιστές και άλλοι αριστεροί συγκεντρώθηκαν έξω από τους κινηματογράφους και προσπάθησαν να εμποδίσουν την είσοδο των θεατών. Μερικοί προσπάθησαν να εμποδίσουν την προβολή μπλοκάροντας τις μηχανές προβολής και ακόμα σκίζοντας τις οθόνες.
Η ταινία χαρακτηρίστηκε από αριστερές παρατάξεις ως «αντικομμουνιστική», «προπαγανδιστική» και «κράχτης της χρεοκοπημένης εθνικοφροσύνης». Ειδικότερα το ΚΚΕ εξέδωσε επίσημη ανακοίνωση, με την οποία καλούσε τους ψηφοφόρους του να εναντιωθούν στην προβολή της «Ελένης». Η ανακοίνωση της ΚΝΕ, δημοσιευμένη στην εφημερίδα «Τα Νέα» Έξω από τους κινηματογράφους ομάδες νέων άρχισαν να μοιράζουν φέιγ βολάν και να φωνάζουν συνθήματα κατά της ταινίας, χαρακτηρίζοντάς τη φασιστική. Μάλιστα σημειώθηκαν και προπηλακισμοί αιθουσαρχών και θεατών, πράγμα που οδήγησε τελικά στη διακοπή της προβολής της στους κινηματογράφους της επαρχίας. 

Είναι μέλος του Συμβουλίου Απόδημου Ελληνισμού ενώ το 1988 τιμήθηκε από τον πατριάρχη Βαρθολομαίο με τη διάκριση του Άρχοντα, Διδάσκαλου του Γένους.

Έχει υπάρξει πρόεδρος της Πανηπειρωτικής Ομοσπονδίας

Δείτε επίσης
------------

* Ελένη (ταινία)

Έργα
----

#### Βιβλία

* *The Bourlotas fortune: a novel*. Holt, Rinehart and Winston,. 1975.
* *Ελένη*. Αθήνα: Ελληνική Ευρωεκδοτική. 1983.
* *Hellas: a portrait of Greece*. Villard Books. 1987.
* *Τα παιδιά της Ελένης*. Αθήνα: Ελληνική Ευρωεκδοτική. 1989. ISBN 960-7017-34-X.
* *Ελληνική φλόγα: Η ιστορία της Μαρίας Κάλλας και του Αριστοτέλη Ωνάση*. Αθήνα: Λιβάνης - Νέα Σύνορα. 2000.

**Ταινίες**

* Crazy Joe (1974)
* The andros targets (1977)
* Ελένη (1985)

Παραπομπές
----------

1. ↑  (Αγγλικά) *SNAC*. w6mj0jt9. Ανακτήθηκε στις 9  Οκτωβρίου 2017.
2. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb119038343. Ανακτήθηκε στις 10  Οκτωβρίου 2015.
3. ↑  Ο θάνατος της Ελένης στον Εμφύλιο. Η μνήμη και το γεγονός, η μνήμη ως ιστορία Κων/να Μπαδά. Παν/μιο Ιωαννίνων, ανακτήθηκε στις 23/2/2017
4. ↑  ΕΛΛΑΔΑ 12.08.2012 Το «παιδομάζωμα» στον Εμφύλιο Του Νικου Μαραντζίδη\*, ανακτήθηκε στις 23/2/2017
5. ↑  "Nicholas Gage", Goodreads
6. ↑  Theo Ioannou, "When Art Causes Reactions, Bans and Rioting in Greece", January 26, 2018, Greek Reporter
7. ↑  «Νίκος Γκατζογιάννης». *www.protoporia.gr*. Ανακτήθηκε στις 2 Απριλίου 2021.
8. ↑  «Nicholas Gage». *IMDb*. Ανακτήθηκε στις 2 Απριλίου 2021.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 17222826
* **ΕΒΕ**: 16971
* **AA**: 113365
* **BiblioNet**: **575**
* LCCN: n50015445
* ISNI: 0000 0001 1600 1831
* GND: 118961721
* SUDOC: 026877996
* BNF: cb119038343 (data)
* NKC: mzk2003180634
* BNE: XX1239044

 |

 |